Елді мекендерді газдандыру:
	Қызылорда облысының елді мекендерін газдандыру Қазақстан Республикасын газдандырудың 2023-2030 жылдарға арналған бас схемасына және Қызылорда облысы елді мекендерін 2023-2027 жылдарға газдандырудың егжей-тегжейлі жоспарына сәйкес жүргізілуде.
Бүгінгі таңда, Қызылорда облысында 4 қала және 
56 елді мекен (барлығы 222 елді мекен) газдандырылып, облыс халқын табиғи газбен қамту деңгейі 83 пайызды құрады. 
2026 жылы 14 жобаны жүзеге асыруға бюджеттер есебінен 4,7 млрд. тенге (РБ – 3,6 млрд.тг., ОБ – 1,1 млрд.тг.) қаржы бөлінді. Оның ішінде 2 өтпелі, 12 жаңа жоба.
Жобалардың мерзімінде аяқталуы 10 елді мекенді табиғи газбен қамтамасыз етуге мүмкіндік береді. Осылайша, газдандырылған елді мекен саны 66-ға, облыс халқын газдандыру деңгейі 85 пайызға артатын болады.
	10 елді мекен:
Арал ауданы – Қамыстыбас;
Қазалы ауданы - Бекарыстан би, Жанқожа батыр, Түктібаев, Майдакөл;
Қармақшы ауданы - Төребай би, Иіркөл;
Сырдария ауданы – Ақжарма, Қоғалыкөл, Шіркейлі. 




Бұдан бөлек, газдандыру жұмыстарын одан әрі жалғастыру мақсатында жалпы құны 22 млрд. теңгені құрайтын 9 жаңа жоба әзірленген (РБ – 15 млрд.тг., ОБ – 6,5 млрд.тг.). 
Аталған жобаларды қаржыландыру мәселесі қолдау тапқан жағдайда 11 ауылдық елді мекен табиғи газға қосылып (18101 адам), халықты газдандыру деңгейі 88 пайызға жетеді деп күтілуде.

	11 елді мекен
Қазалы ауданы – Ақсуат (1138), Байқожа (372).
Жалағаш ауданы – Қаракеткен (1099), Далдабай (415), Бұқарбай батыр (2060).
Сырдария ауданы – Бесарық (2461).
Жаңақорған ауданы – Қосүйеңкі (763), Түгіскен (4787).
Қызылорда қаласы – Қызылөзек (3489), Айнакөл (749), Қараөзек (768).



«QazaqGaz Aimaq» мекемесімен 2026-2030 жылдарға арналған инвестициялық бағдарламасы аясында Жаңақорған ауданында 6 елді мекенді газдандыру көзделуде (10039 адам) (Қожакент, Ақжол, Ақсуат, Өзгент, Әбдіғаппар, Жаңарық). Ағымдағы жылы Қожакент елді мекенін газдандыру жұмыстары басталады. 

2026-2027 жж. – Қожакент (3512);
2027-2028 жж. – Ақжол (1065), Ақсуат (646), Өзгент (1164);
2029-2030 жж. – Әбдіғаппар (1822), Жаңарық (1830).

Көмірмен қамтамасыз ету бойынша:
2026–2027 жылдардағы жылу беру маусымына облыс бойынша көмірге қажеттілік жоспары 107 мың тоннаны құрайды. Оның ішінде тұрғындар үшін – 88 мың тонна, әлеуметтік нысандар үшін – 19 мың тонна. Қазіргі уақытта облыстағы көмір қоймаларында 29,7 мың тонна көмір қоры бар.
Облыс аумағында 20 өңірлік оператор (6 ЖШС мен 14 кәсіпкер) көмір сатумен айналысады. Көмірдің бөлшек саудадағы бағасы маркасына және жеткізу қашықтығына қарай 22 000 –28 500 теңге аралығында белгіленген.
Тұрғындар мен әлеуметтік нысандарды көмірмен қамтамасыз ету мәселесі облыс әкімдігінің тұрақты бақылауында.

Қызылорда облысының энергетика және тұрғын үй-коммуналдық шаруашылық басқармасы бойынша 2026 жылдың 9 айында атқарылған жұмыстары туралы мәлімет

Ауыз сумен қамтамасыз ету бойынша
Облыс аумағында 4 қала және 222 ауылдық елді мекен бар. Барлық қалалар 100 пайыз ауыз сумен қамтылған. Халықты орталықтандырылған ауыз сумен қамту үлесі 100 пайызды құрайды.
2026 жылы ауыз сумен қамту және суды бұру жобаларына                                    11,9 млрд.теңге қаржы бөлініп жалпы 7 жоба іске асырылуда. Нәтижесінде су желісінің тозу деңгейі 33 пайыздан 31 пайызға және кәріз желісінің тозу деңгейі 32 пайыздан 30 пайызға төмендету жоспарлануда.
Бұдан бөлек, Арал және Қазалы аудандарының 160 мыңнан астам тұрғындарын ауыз сумен қамтамасыз етіп отырған, ұзындығы                                         238 шақырымды құрайтын Арал-Сарыбұлақ топтық су құбырының 2 тармағын салу жобасы іске асырылуда. Жобаның құны 43,7 млрд. теңгені құрайды.                     2025 жылы республикалық бюджеттен 5,5 млрд теңге қаржы бөлініп,                              23 шақырым су құбырының құрылысы аяқталды. 
2026 жылы құрылыс жұмыстарын жалғастыруға 2,5 млрд.теңге қаралып, 10 шақырым су құбырының құрылысы жүргізілді. Сонымен қатар, құрылыс жұмыстарын жалғастыру үшін ҚР инфрақұрлымды дамыту қорынан                       20,5 млрд.теңге қаржы бөлініп, 121 шақырым су құбырының құрлысы жүргізілуде.

Жылу инфрақұрылымын дамыту және коммуналдық
шаруашылық бөлімі
2026 жылдың 3 тоқсанына атқарылған жұмыстар

Жылумен қамту бойынша
Облыс бойынша алдағы жылу беру маусымына дайындық жұмыстары бекітілген іс-шара жоспарына сәйкес жүргізілді.
Биылғы жылы жылумен қамту нысандарын жаңғыртуға 
5,5 млрд. теңге қаржы бөлінді. 
Бұл қаржыға 8,7 шақырым жылу желісін жаңғырту жобасын аяқтау, 1 газтурбиналық қондырғыға күрделі жөндеу,1,3 шақырым жылу желісі 1 дана қазандық, 1 дана турбина және 10 дана автономдық қазандықтар мен негізгі және қосалқы қондырғыларды жөндеу жұмыстары толығымен аяқталды. Желілерге гидравликалық сынақ жұмыстары жүргізілді.
Сонымен бірге алдағы жылу беру маусымын жаңа жылу электр орталығы арқылы жылу беру маусымында 4 дана жылыту қазандығы арқылы қамтамасыз етілетін болады.
Облыстағы жалпы саны 1 079 әлеуметтік нысандарға (505 білім беру, 247 денсаулық сақтау, 322 мәдениет және спорт нысандары, 5 әлеуметтік сала) жөндеу жұмыстары жүргізілді. 
Бүгінгі күні энергетикалық және әлеуметтік нысандарға дайындық паспортын алынды. 
Алдағы жылу беру маусымына дайындық жұмыстары тұрақты бақылауда.
Абаттандыру жұмыстары
2026 жылы облыстық бюджеттен абаттандыру жұмыстарына 7 жобаға
8,9 млрд. теңге қаржы бөлініп, Тұңғыш Президент саябағын қайта жаңғырту,
27 ойын алаңдарын салу, Қызылорда қаласындағы 8 көпқабатты тұрғын үйдің қасбетіне күрделі жөндеу, Қызылорда қаласына қарасты 2 елді мекенге (Ақжарма, Талсуат) жаяу жүргіншілер жолын салу, Қызылорда қаласындағы көше-жол инфрақұрылымын қайта жаңарту, Сырдария ауданы Нағи Ілиясов ауылындағы суару арық желілерін қайта жаңғырту жұмыстары жүргізілуде.
Сонымен қатар, мемлекеттік жекешелік-әріптестік тарапынан «Қызылорда облысы, Қызылорда қаласының аумағын көгалдандыру және абаттандыру» және «Қызылорда қаласының сыртқы жарықтандыру жүйелерін реконструкциялау, қызмет көрсету және күтіп-ұстау» жобалары бойынша жұмыстарды жалғастыруға 2026 жылға облыстық бюджеттен 3,7 млрд.теңге қаржы бөлініп, жұмыстар жүргізілуде. 
	Ыстық сумен қамту бойынша
Мемлекет басшысының тапсырмасына сәйкес Қызылорда қаласын ыстық сумен қамту жобасы іске асырылуда. Жоба бойынша 26,2 млрд. теңге қаржыға                 423 тұрғын үй ыстық сумен қамту жоспарланған. Жоба 2 кезеңмен іске асырылуда.
Бірінші кезең: Қазақстан Республикасы Үкіметінің резервінен Қызылорда қаласында ыстық сумен жабдықтау құрылысына 11 млрд.теңге бөлініп, 186 үйді ыстық сумен қамтамасыз ету жұмыстары жүргізілді.
Екінші кезең: Қазақстан Республикасы Үкіметінің резервінен 5 млрд. теңге бөлініп, Қызылорда қаласынның 61 КПТҮ-лердің құрылыс-монтаж жұмыстары аяқталды.
Сонымен қатар, тапсырманы толық орындалу мақсатында Арнайы мемлекеттік қор қаражаты есебінен 176 көппәтерлі тұрғын үйді ыстық сумен жабдықтауды аяқтау үшін 10,2 млрд. теңге қаражат бөлініп, құрылыс-монтаж жұмыстары аяқталды. Қазіргі таңда, үйлерді ыстық су жүйесіне қосу жұмыстары жүргізілуде.

Қызылорда облысының энергетика және тұрғын үй-коммуналдық шаруашылық басқармасы бойынша 2026 жылдың 9 айында атқарылған жұмыстары туралы мәлімет

Электр энергетикасы саласы бойынша

Бүгінде өңірдегі электрмен қамту жүйелерінің жалпы ұзындығы 10 608 шақырым электр желілер және әр-түрлі кернеуліктегі 2058 дана қосалқы станциялардан  тұрады, олардың тозу деңгейі 60% құрайды. 
2026 жылы жалпы құны 3,1 млрд. теңге құрайтын 9 жобамен 240 шақырым әуе желісі және 52 қосалқы станцияны қайта жаңғыртудан өткізу жоспарлануда. Нәтижесінде тозу деңгейін 60 пайыздан 59 пайызға төмендетілу көзделуде. 
Сонымен бірге, келесідей жұмыстар жүргізу жоспарлануда:
СПМК-70, Арай, Сәулет, Саяхат мөлтек аудандарын қамтыйтын 35 кВ 
Л-33,34 әуе желісінің 2,5 шақырымын кабельдік желіге ауыстыру жоспарлануда.
Сабалақ, Наурыз, Махамбет, Ақсуат елді мекендерін электр энергиясымен қамтамасыз ететін 35/10 кВ "Жаңаарық" қосалқы станциясын қайта жаңғырту.
Тасбөгет кенті, Бесарық, Амангелді, Жетікөл, Айдарлы, Жамбыл, Махамбетов ауылдарын, Ақсуат ауылдық елді мекенінің орталығын қамтамасыз ететін 30,6 шақырым 35 кВ Л-51, 52, 55, 56 әуе желілерінің сымдарын ауыстыру жұмыстары аяқталуда.
2026-2027 жылдардың бюджеттін нақтылауға «Қызылорда облысы Қазалы ауданы Әйтеке би ГПП Л-105 ВЛ-110 кВ реконструкциялау», «Қызылорда қаласы, Сырдария өзенінің сол жағалауын электрмен жабдықтау (2-кезең)» және «Қызылорда облысы, Шиелі кентіндегі 220/35/10 кВ «Шиелі» ҚС қайта жаңғырту» жобаларын құрылыс-монтаждау жұмыстарын жалғастыруға облыстық және республикалық бюджеттен қаржыландыруға бюджеттік өтінім ұсынылды.
Сонымен қатар, «ҚЭТТК» АҚ-ның теңгеріміне өткізу бойынша 123 нысанның тізімі бекітіліп, құжаттар әзірленуде. 

